Alex Turner ฟรอนต์แมนวง Arctic Monkeys นักแต่งเพลงแห่งยุคที่ไม่เคยหยุดพิสูจน์ตัวเอง
ในโลกใบนี้ แน่นอนว่าเต็มไปด้วยคนหรือนักดนตรีที่มีฝีไม้ลายมือเก่งๆ มากมาย แต่หากจะให้พูดถึงนักร้อง นักดนตรี นักแต่งเพลงที่มีความโดดเด่นมากที่สุดคนหนึ่งของวงการเพลงในยุคปัจจุบัน โดยเฉพาะวงการเพลงฝั่งประเทศอังกฤษ เราจะลืมชายหนุ่มรูปหล่อที่ชื่อ อเล็กซ์ เทอร์เนอร์ ฟรอนต์แมนมากเสน่ห์แห่ง Arctic Monkeys วงดนตรีอินดี้ร็อกขวัญใจวัยรุ่นไปไม่ได้เลย ความสามารถทางดนตรีของอเล็กซ์ยังได้รับยกย่องจากเหล่าคนฟัง แฟนเพลง รวมไปถึงสื่ออีกหลายๆ สำนักว่าเป็น อัจฉริยะทางด้านดนตรี ผู้คนส่วนใหญ่รู้จักเขาในฐานะจ่าฝูงของแก๊งลิงขั้วโลกที่หน้าตาหล่อเหลาราวเทพบุตรและภาพลักษณ์สุดเท่ที่ทำเอาสาวๆ ทั่วโลกหัวใจละลาย อเล็กซ์ เทอร์เนอร์ หรือชื่อเต็ม อเล็กซานเดอร์ เดวิด เทอร์เนอร์ เกิดเมื่อวันที่ 6 มกราคม 1986 ที่ไฮกรีน นอกเมืองเชฟฟีลด์ ประเทศอังกฤษ เขาเป็นลูกชายเพียงคนเดียวในครอบครัวที่ทั้งคุณพ่อและคุณแม่เป็นครูสอนหนังสือ โดยคุณพ่อ เดวิด เทอร์เนอร์ เป็นครูสอนวิชาดนตรีและฟิสิกส์ ส่วนคุณแม่ เพนนี เทอร์เนอร์ เป็นครูสอนภาษาเยอรมัน อเล็กซ์เรียนจบจากโรงเรียนมัธยมสต๊อกบริดจ์ สถานที่ที่เขาได้พบกับ แอนดี้ นิโคลสัน มือเบสยุคเริ่มต้นของวง ก่อนที่เขาจะเข้าศึกษาต่อทางด้านสื่อและเทคโนโลยีดนตรีที่วิทยาลัยบาร์นสลีย์ ดูเหมือนว่ารสนิยมและความสนใจทางด้านดนตรีของอเล็กซ์จะถูกส่งต่อมาจากคนในครอบครัว เพราะครั้งหนึ่งสมัยที่ยังเป็นเด็ก คุณแม่ของอเล็กซ์เคยแนะนำให้เขาฟังเพลงจากศิลปินชื่อก้องโลกอย่าง เดวิด โบวี่ The Beatles The Beach Boys Led Zeppelin ส่วนคุณพ่อของเขาก็เป็นคนที่หลงใหลในดนตรีแจ๊สเอามากๆ อเล็กซ์ เทอร์เนอร์ ที่ Eurockéennes Music Festival ในปี 2006Photo: Bruno Ferrandez / AFPแต่จุดเปลี่ยนสำคัญที่ทำให้อเล็กซ์เริ่มสนใจดนตรีอย่างจริงจังน่าจะเป็นช่วงปี 2001 เมื่อเขาอายุได้ 15 ปี ช่วงเวลาที่อเล็กซ์ในวัยแตกหนุ่มกำลังค้นหาตัวเอง และในตอนนั้นเองที่เขาได้รับกีตาร์ตัวแรกเป็นของขวัญวันคริสต์มาสจากครอบครัว ก่อนที่ต่อมาในปี 2002 เขาจะฟอร์มวงดนตรีที่มีชื่อว่า Arctic Monkeys ขึ้นมาร่วมกับ แมตต์ เฮลเดอร์ส มือกลอง เพื่อนที่อเล็กซ์คบหามาตั้งแต่อายุ 5 ปี แอนดี้ นิโคลสัน มือเบสคนแรกของวง (ปัจจุบันคือ นิค โอมัลลีย์) และเจมี่ คุก มือกีตาร์ การแสดงครั้งแรกของ Arctic Monkeys เกิดขึ้นในปี 2003 ที่ The Grapes ผับท้องถิ่นแห่งหนึ่งในเมืองเชฟฟีลด์ ซึ่งหลังจากนั้นไม่นานอเล็กซ์และผองเพื่อนที่อยู่ในวัยกำลังซ่าก็เริ่มทำเดโมอัลบั้มชื่อ Beneath the Boardwalk จากนั้นพวกเขาได้ปั๊มแผ่นซีดีแจกฟรีให้กับคนที่ตามไปดูโชว์ อีกทั้งยังปล่อยให้ฟังทางอินเทอร์เน็ตจนเกิดเป็นกระแสส่งต่อกันในโลกออนไลน์ พวกเขาเริ่มเป็นที่รู้จักและค่อยๆ มีฐานแฟนเพลงเพิ่มมากขึ้น ในปี 2006 ด้วยชื่อเสียงที่เพิ่มพูนขึ้นอย่างรวดเร็วของ Arctic Monkeys วงดนตรีอินดี้วัยโจ๋สุดเฟี้ยว ก็ทำให้ค่ายเพลงอินดี้อย่าง Domino Records ดึงพวกเขาขึ้นมาบนดินด้วยการเซ็นสัญญาเข้าเป็นศิลปินในค่าย ก่อนที่ทางวงจะออกเดบิวต์อัลบั้มซึ่งเป็นสตูดิโออัลบั้มแรกในชีวิตของเหล่าลิงหนาว Whatever People Say I Am Thats What Im Not พร้อมกับปล่อยซิงเกิลแนะนำตัว I Bet You Look Good On The Dancefloor ออกมาให้ชาวโลกได้รู้จักอย่างเป็นทางการ Artic Monkeys ที่งาน Mercury Prize ปี 2013Photo: Andrew Cowie / AFP สิ่งที่ทำให้อเล็กซ์ขึ้นแท่นเป็นนักดนตรีและฟรอนต์แมนผู้โดดเด่นนั้นมีองค์ประกอบอยู่ด้วยกันหลายอย่าง ไม่ว่าจะเป็นเรื่องทักษะการเล่นดนตรีที่ยอดเยี่ยม เสียงร้องอันเป็นเอกลักษณ์ หน้าตาอันหล่อเหลา พลังงานที่ปลดปล่อยออกมาตอนขึ้นโชว์บนเวที สไตล์การแต่งตัวสุดเท่ และการเขียนเพลงอันเป็นเหมือนพรสวรรค์ที่ได้รับมาจากพระเจ้าอเล็กซ์จัดว่าเป็นหนึ่งในนักดนตรีที่เขียนเพลงได้เก่งกาจที่สุดคนหนึ่งในรอบเกือบ 2 ทศวรรษ นอกจากจะต้องร้องนำและเล่นกีตาร์ด้วยแล้ว เขายังรับหน้าที่เป็นคนเขียนเนื้อเพลงแทบทุกเพลงในทุกอัลบั้มของ Arctic Monkeys นับตั้งแต่อัลบั้มเดบิวต์ Whatever People Say I Am Thats What Im Not (2006) Favourite Worst Nightmare (2007) Humbug (2009) Suck It and See (2011) AM (2013) จนถึงอัลบั้มล่าสุดที่ปล่อยออกมาเมื่อกลางปี 2018 อย่าง Tranquility Base Hotel & Casino ซึ่งทั้ง 6 อัลบั้มนี้สามารถไต่ขึ้นไปอยู่อันดับ 1 บน UK Chart ได้ทุกชุดคุณไม่มีทางรู้หรอกว่าต่อไปจะมีอะไรเกิดขึ้นกับ Arctic Monkeys แต่ไม่ว่าพวกเขาจะทำอะไร เชื่อเถอะว่าคุณจะไม่ผิดหวัง โดยเฉพาะกับอเล็กซ์ในฐานะนักเขียน การเขียนเพลงของเขาพัฒนาขึ้นอยู่ตลอดเวลา เพราะเขาคือนักแต่งเพลงที่ยอดเยี่ยม เอียน แม็กแอนดรูว์ ผู้จัดการวง Arctic Monkeys กล่าวอเล็กซ์เปรียบเสมือนมันสมองของวง Arctic Monkeys และเนื้อเพลงที่มาจากปลายปากกาของเขานั้นมักเต็มไปด้วยความน่าสนใจ แปลกใหม่ คมคาย และมีชั้นเชิงอยู่เสมอ Flicking through a little book of sex tips Remember when the boys were all electric? And now when she tell shes gonna get it Im guessing that shed rather just forget it And I elongated my lift home Yeah I let him go the long way round I smell your scent on the seatbelt And kept my shortcuts to myself I heard an unhappy ending It sort of sounds like youre leaving I heard the piledriver waltz It woke me up this morningนี่เป็นเพียงแค่ตัวอย่างส่วนหนึ่งจากอีกหลายสิบเพลงที่แสดงให้เห็นถึงศักยภาพและความยอดเยี่ยมด้านการแต่งเพลงของอเล็กซ์ เขาเป็นคนที่ใช้การเล่นคำ การเปรียบเปรย รวมไปถึงสำนวนภาษาต่างๆ ได้อย่างร้ายกาจ ซึ่งบางทีมันก็อาจจะฟังดูเข้าใจยากไปหน่อย แต่ทุกครั้งเมื่อเนื้อเพลงที่เขาแต่งถูกขับออกมาผ่านเสียงร้องสำเนียงบริติชอันเป็นเอกลักษณ์ มันช่างเป็นอะไรที่มีเสน่ห์ไม่เหมือนใครนอกจาก Arctic Monkeys แล้ว อเล็กซ์ยังมีวงดนตรี Side Project ที่เขาทำร่วมกับ ไมล์ส เคน โซโลอาร์ทิสต์ชาวอังกฤษในชื่อ The Last Shadow Puppets ซึ่งมีสตูดิโออัลบั้มออกมาแล้วทั้งหมด 2 ชุด ได้แก่ The Age of the Understatement (2008) และ Everything Youve Come to Expect (2016) และแน่นอนว่าอเล็กซ์ก็เป็นส่วนสำคัญในการเขียนเพลงร่วมกับไมล์สในโปรเจกต์นี้ อีกทั้งในช่วงปี 2010 ก่อนหน้าที่ Arctic Monkeys จะออกอัลบั้ม Suck It And See เขายังมีโอกาสได้ทำอัลบั้มเพลงอะคูสติกสุดไพเราะที่ชื่อ Submarine EP. เพื่อใช้ประกอบภาพยนตร์รักวัยรุ่นแนว Coming of Age อย่าง Submarine (2010) ของ ริชาร์ด อาโยอาเด เพื่อนที่เป็นผู้กำกับ ซึ่งเป็นผู้ที่เคยกำกับมิวสิกวิดีโอ Fluorescent Adolescent และ Cornerstone ให้ Arctic Monkeys มาแล้วอเล็กซ์ เทอร์เนอร์ ที่เทศกาลดนตรี Festival Internacional de Benicàssim ปี 2013Photo: Christian Bertrand / Shutterstock การจะเป็นฟรอนต์แมนที่โลกจดจำได้นั้น แค่เก่งอย่างเดียวมันคงไม่พอ นอกจากความสามารถในการเขียนเพลงที่คงไม่มีใครสงสัยในฝีมือแล้ว อเล็กซ์ยังถือว่าเป็นศิลปินที่มีสไตล์โดดเด่นที่สุดคนหนึ่งในหมู่นักดนตรี ไม่ว่าจะเป็นเรื่องของการแต่งตัว การแต่งเพลง หรือทรงผม และตลอดช่วงเวลาหลายปีที่ผ่านมานับตั้งแต่เดบิวต์ก็เรียกได้ว่าวิวัฒนาการทางด้านสไตล์ของเขานั้นชัดเจนมากๆเมื่อสิบกว่าปีที่แล้ว อเล็กซ์เริ่มต้นเส้นทางการเป็นนักดนตรีด้วยลุคของเด็กวัยรุ่นทั่วไปที่ไม่ได้สนใจเรื่องแฟชั่นด้วยการใส่เสื้อยืดกางเกงยีนส์ธรรมดาๆ (เหมือนในมิวสิกวิดีโอ I Bet You Look Good On The Dancefloor) พร้อมกับทรงผมยุ่งๆ จากเด็กหนุ่มผู้ไม่เคยใส่ใจในเรื่องเสื้อผ้าหน้าผมเท่าไรสู่การเป็นร็อกสตาร์มาดเท่ที่มีสไตล์จัดจ้านที่สุดคนหนึ่ง ในยุคที่ Arctic Monkeys ออกอัลบั้มชุดที่ 5 อย่าง AM อเล็กซ์ในลุคผมสั้น เซตผม ใส่เสื้อหนัง กางเกงยีนส์ ยืนลีดกีตาร์ร้องเพลง เป็นภาพที่เมื่อเห็นแล้วก็อดนึกถึงราชาเพลงร็อกแอนด์โรลอย่าง เอลวิส เพรสลีย์ ไม่ได้ อีกทั้งหลายคนยังยกให้ลุคนี้เป็นลุคที่เท่ที่สุดของอเล็กซ์อีกด้วย อเล็กซ์ เทอร์เนอร์ ที่เทศกาลดนตรี Primavera Sound ปี 2016Photo: Christian Bertrand / Shutterstockแม้สไตล์หรือรูปลักษณ์ภายนอกของอเล็กซ์จะเปลี่ยนไปและดูดีขึ้นมากตามกาลเวลา แต่เพลงที่เขาเขียนออกมาให้ Arctic Monkeys ก็ยังคงยอดเยี่ยม มัน และมีสไตล์ตามแบบฉบับของวงดนตรีอินดี้ร็อกเช่นเดิม จนกระทั่งอัลบั้มล่าสุด Tranquility Base Hotel & Casino อัลบั้มที่มาพร้อมกับความเซอร์ การไว้หนวดไว้เครา และวัยที่โตขึ้นจนดูเหมือนรุ่นใหญ่ในวงการเพลง ก็ทำให้แฟนเพลงบางกลุ่มออกมาบ่นว่าเพลงและดนตรีไม่มันเร้าใจเหมือนเดิม เพราะเพลงส่วนใหญ่ในอัลบั้มเป็นเพลงช้าที่มีเครื่องดนตรีอย่างเปียโนเป็นส่วนประกอบหลัก ซึ่งนั่นก็ถือเป็นเรื่องธรรมดา เพราะถ้ามีคนชอบมันก็ต้องมีคนเกลียด แต่สิ่งที่น่าทึ่งคือในอัลบั้มนี้คือเราได้เห็นแนวทางการทำงานในมิติใหม่ๆ ซึ่งมีความหลากหลายมากขึ้นของอเล็กซ์กับ Arctic Monkeys และสุดท้ายอัลบั้ม Tranquility Base Hotel & Casino ก็ส่งให้วงได้รับการเสนอชื่อเข้าชิงรางวัล Brit Awards สาขาวงอังกฤษยอดเยี่ยมแห่งปี 2019 หรือแม้แต่งานประกาศรางวัลสายเมนสตรีมฝั่งอเมริกาอย่าง Grammy Awards ที่ Arctic Monkeys ก็ได้เข้าชิงในสาขาอัลบั้มเพลงอัลเทอร์เนทีฟยอดเยี่ยมแห่งปี แต่ก็พลาดไปอย่างน่าเสียดาย อเล็กซ์ เทอร์เนอร์ ที่เทศกาลดนตรี Alive Music Festival ปี 2018Photo: Jose Manuel Ribeiro / AFPหากมองแต่ภาพลักษณ์ภายนอกของเขา บางคนอาจคิดว่าอเล็กซ์ก็คงเหมือนกับร็อกสตาร์ทั่วไปที่ชอบปาร์ตี้ ใช้ชีวิตโลดโผน แต่ในความจริงคืออเล็กซ์เป็นคนที่มีความเป็นศิลปินอยู่ในตัวสูง ไม่เคยมีปัญหาเรื่องยาเสพติด แถมเขายังเป็นคนที่ไม่เล่นโซเชียลมีเดียใดๆ เลย อเล็กซ์เคยให้เหตุผลว่าพื้นที่ในโซเชียลมีเดียเต็มไปด้วยความกดดัน และด้วยความที่เขาเป็นมนุษย์จำพวกเพอร์เฟกต์ชันนิสต์ รักในความสมบูรณ์แบบอยู่แล้ว มันเลยจะทำให้เขากังวลต่อการทำงานและอาจทำให้ผลงานออกมาไม่ดีได้ อีกอย่างคือเขาเป็นคนที่ก้าวเดินไปข้างหน้าอยู่ตลอดเวลา ไม่ใช่พวกที่เอาแต่ยึดติดอยู่กับความสำเร็จในอดีต ซึ่งนั่นก็หมายความว่าแฟนๆ จะได้เสพผลงานเพลงที่ดีที่สุดจากเขาอยู่เสมอ ส่วนจะชอบหรือไม่นั้นก็คงต้องไปตัดสินใจกันเอาเอง ถึงตรงนี้ อเล็กซ์ เทอร์เนอร์ ในฐานะฟรอนต์แมนของวงดนตรีร็อกแถวหน้าของเกาะอังกฤษที่มีชื่อว่า Arctic Monkeys ก็ได้พิสูจน์ตัวเองผ่านกาลเวลาและผลงานทั้งหมดแล้ว และความสำเร็จทั้งหมดที่เกิดขึ้น เขาก็ไม่ได้รับมันมาเพราะความฟลุกหรือโชคช่วย อเล็กซ์อาจจะไม่ใช่นักดนตรีที่เก่งที่สุดในโลก แต่มันก็ไม่น่าใช่เรื่องที่ดูโอเวอร์เกินไปหากเราจะพูดว่าเขาคู่ควรและเหมาะสมกับคำว่า อัจฉริยะ อเล็กซ์ เทอร์เนอร์ จะไม่สามารถมายืนอยู่ตรงจุดนี้ได้เลย หากปราศจากความเพียรพยายาม ความเชื่อ และความรักที่มีต่อดนตรี เพราะท้ายที่สุดแล้วสิ่งเหล่านี้ล่ะที่มันทำให้เขาถูกเรียกขานว่า อัจฉริยะ และกลายมาเป็นหนึ่งในศิลปินที่เก่งกาจที่สุดแห่งยุค ภาพเปิด: พิสูจน์อักษร: อ้างอิง: 
ช่วงที่ทำให้อเล็กซ์เริ่มสนใจในดนตรีอย่างจริงจังน่าจะเป็นช่วงปี 2001 ที่เขาอายุได้ 15 ปี ซึ่งเป็นช่วงเวลาที่อเล็กซ์ในวัยแตกหนุ่มกำลังค้นหาตัวเอง และในตอนนั้นเองที่เขาได้รับกีตาร์ตัวแรกเป็นของขวัญวันคริสต์มาสจากครอบครัว ก่อนที่ในปี 2002 เขาจะฟอร์มวงดนตรีที่มีชื่อว่า Arctic Monkeys ขึ้นมาร่วมกับ แมตต์ เฮลเดอร์ส มือกลอง เพื่อนที่อเล็กซ์คบหามาตั้งแต่อายุ 5 ปี แอนดี้ นิโคลสัน มือเบสคนแรกของวง (ปัจจุบันคือ นิค โอมัลลีย์) และเจมี่ คุก มือกีตาร์อเล็กซ์จัดว่าเป็นหนึ่งในนักดนตรีที่เขียนเพลงได้เก่งกาจที่สุดคนหนึ่งในรอบเกือบ 2 ทศวรรษนี้ นอกจากจะต้องร้องนำและเล่นกีตาร์ด้วยแล้ว เขายังรับหน้าที่เป็นคนเขียนเพลงแทบทุกเพลงในทุกอัลบั้มของ Arctic Monkeys นับตั้งแต่อัลบั้มเดบิวต์ Whatever People Say I Am Thats What Im Not (2006) Favourite Worst Nightmare (2007) Humbug (2009) Suck It and See (2011) AM (2013) จนถึงอัลบั้มล่าสุดที่ปล่อยออกมาเมื่อกลางปี 2018 อย่าง Tranquility Base Hotel & Casino 